**Összefoglaló az PTT Tagjai és az MKVK Elnöksége részére**

**a Pénz- és Tőkepiaci Tagozat 2012. évi tevékenységéről**

**2012. december 3.**

**Tagság**

Jelenleg 474 fő (2011: 490 fő) regisztrált tagozati tag alkotja a tagozatot, melynek 80%-a aktív (főfoglalkozású) státuszban lévő könyvvizsgáló. Éves költségvetésünk 5,474 E Ft.

**Elnökség**

Az Elnökség évente 4 alkalommal ülésezik, elsősorban szakmai témákban. Az Elnökség tagjai:

1. Agócs Gábor, Elnök

2. Balázs Árpád, Alelnök

3. Bíróné Zeller Judit

4. Csabuda Eszter

5. Kéri Anna

6. Szabó Gergely

7. Trautmann Ágnes

Az Elnökség munkáját Szakértői Csoport segíti, melybe a PSzÁF (6 fő), az MNB (2 fő) és a Bankszövetség (3 fő) delegáltak szakértőket.

A tagozat 2005. szeptember 14-én taggyűlésén elfogadta szervezeti és működési szabályzatát, ennek kisebb kiegészítése, módosítása többször megtörtént.

A 2009. évben a tagozatot (a Könyvvizsgálói Közfelügyeleti Bizottsággal egyeztetve) nyitottá tettük a közérdeklődésre számot tartó (tőzsdén jegyzett) gazdálkodók könyvvizsgálói számára is. Ezzel megnyílt az út további 25-30 könyvvizsgáló számára, hogy szakmai támogatást kapjon, és speciális képzéseken vegyen részt.

A taggyűlések minden alkalommal szakmai nap keretében kerülnek megrendezésre, melyeken rendszerint 4 oktatási kredit pont gyűjthető. A 2008. évtől a szakmai rendezvények nem csak a tagozati tagoknak, de helyi szervezeteknél jelentkezők számára is elérhető (a vonatkozó költségeket is a tagozat viseli). 2012-ben - a költségtakarékosság jegyében - először szervezett a Budapest Fővárosi Szervezettel közösen szakmai napot.

A szakmai napjaink keretében a következő minősítésekhez rendelt speciális kreditpont gyűjthető (a résztvevő választása szerint): pénzügyi intézményi, befektetési vállalkozási, pénztári, biztosítási speciális minősítések. Továbbá, 2x2 kredit erejéig a tagozat a 2012-es évtől az IFRS minősítéshez tartózó oktatást is rendezett.[[1]](#footnote-1)

A 2011. évtől a főtitkári hivatal kérésére - figyelemmel a pénzügyi lehetőségeket - a három teljes szakmai napot két napra (négy félnapra) csökkentettük, és a következő témákban rendeztünk/rendezünk szakmai napokat (2 kredit pont félnaponként):

**1. rendezvény**

* időpont: 2012. november 12. délelőtt 9.00 – 12.30
* helyszín: Villányi Úti Konferenciaközpont 1113 Budapest, Villányi út 11-13.
* témák:
  + Basel III és Basel IV, avagy a tőkekövetelmények és azok számítása a pénz és tőkepiaci szervezeteknél – gyakorlatias megközelítés
  + A pénzügyi vállalkozások (faktoring, pénzügyi lízing) könyvvizsgálatának specialitásai, gyakorlati problémák, kérdések és válaszok
  + A kis- és közepes hitelintézetek könyvvizsgálói számára készített Módszertani útmutató gyakorlati alkalmazása
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések

**2. rendezvény**

* időpont: 2012. november 12. délután 13.00 – 16.30
* helyszín: Villányi Úti Konferenciaközpont 1113 Budapest, Villányi út 11-13.
* témák:
  + A csalás, megtévesztés, visszaélések és szabálytalanságok feltárása könyvvizsgálat folyamán – avagy miért tud és akar felelősséget vállalni a könyvvizsgáló
  + Az IFRS-szek változásai, az IFRS 9 legújabb fejleményei – avagy van-e ennek hatása a magyar beszámolókra
  + Bemutatkozik a Bankszövetség – szerepük és felelősségük a bankszektorban
* kreditpontok: max. 2 - pénzügyi intézményi, befektetési vállalkozási, pénztári, biztosítási és IFRS speciális minősítések

**3. rendezvény**

* időpont: 2012. december 3. délelőtt 9.00 – 12.30
* helyszín: Testnevelési Egyetem (1123 Budapest, Alkotás u. 44.) előadója
* témák:
  + A pénz és tőkepiaci törvények és a vonatkozó számvitelt szabályozó kormányrendeletek 2013. január 1-től hatályos változásai
  + Elindultak a Közfelügyeleti minőségellenőrzések – avagy az első év tapasztalatai, tervek 2013. évre
  + Az átláthatósági jelentések elkészítése és közzététele, a jelentések Kamarai ellenőrzésének tapasztalatai
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések

**4. rendezvény**

* időpont: 2012. december 3. délután 13.00 – 16.30
* tervezett helyszín: Testnevelési Egyetem (1123 Budapest, Alkotás u. 44.) előadója
* témák:
  + A minőség-ellenőrzés tapasztalatai a pénz- és tőkepiac könyvvizsgálóinál
  + Kihívások az elkövetkező 5 évben, avagy könyvvizgálat vs. az IFRS változásai
  + Taggyűlés
* kreditpontok: max. 2 - pénzügyi intézményi, befektetési vállalkozási, pénztári, biztosítási és IFRS speciális minősítések

Mindezeken kívül két témában tartottunk kisebb létszámú workshopot/kerekasztal beszélgetést 2012. november-december folyamán (2 kredit pont):

* A befektetési alapok könyvvizsgálatának specialitásai
* A pénztárak könyvvizsgálatának specialitásai

A szakmai napokon rendszeresen 250-280 fő vesz részt, azok térítésmentesek. Elsősorban a jelentkezési fegyelem fenntartása (a jelentkezők minden esetben részt is vegyenek a szakmai rendezvényen), valamint a kamarai költségek részbeni áthárítása érdekében megfontolandónak tarjuk, hogy a Kamara egységesen jelképes regisztrációs/tagsági díjat vezessen be 2013-tól. A szakmai napok előadásai témáinak kiválasztása e-mailen keresztül a tagok véleményének kikérésével történik.

**Elnökégi ülések, szakmai munka**

Az Elnökség negyedévente ülésezik. Tárgyévben elért eredményeink:

* A PSzÁF részére készülő könyvvizsgálói különjelentésre vonatkozó PSzÁF – Kamarai ajánlás változásainak egyeztetése a PSzÁF képviselőivel
* Korszerű, szakmai anyagokat és teljes tagozati tagnévsort tartalmazó honlap áll rendelkezésre a Kamara honlapján belül. A honlapon lehet jelentkezni és tagi adatokat módosítani, valamint a szakmai napok anyagai és egyéb publikációk is elérhetőek, letölthetőek.
* A Kamara honlapján több mint 10 felhívás, szakmai állásfoglalás, iránymutatás elhelyezése a következő témákban:
  + hitelintézetek: végtörlesztés elszámolása
  + hitelintézetek: gyűjtőszámla kezelése
  + magánnyugdíjpénztárak: vagyonátadás a Nyugdíjreform és Adósságcsökkentő Alapnak és a kapcsolódó problémák
  + befektetési alapkezelők: a befektetési alapkezelőkről és a kollektív befektetési formákról szóló 2011. évi CXCIII. törvény hatása a könyvvizsgálókra
  + biztosítók: fióktelepek kötelező könyvvizsgálata

**Rendszeres feladataink:**

* Szakmai Konferenciák szervezése
* Az Elnökség munkáját támogató Szakértői Csoport létrehozása és működtetése

A Szakértői Csoport tagjai:

* + MNB: Kalina Gábor, főkönyvelő és Szombati Anikó, szabályozáspolitikai osztály vezetője
  + PSzÁF: Csendes Zsoltné Kiss Szilvia, Stefanincsné N. Éva, Malatinszki Julianna, Somogyvári Sándorné, Kissné Ladányi Éva, Major Antal
  + Bankszövetség képviselői: Batka Anna, Vágó Enikő, Tuboly Zoltán
* Jogszabályok véleményezése
* Részvétel a Konzultációs Szolgálat munkájában

1. A minősítéssel rendelkező könyvvizsgálók számára a Magyar Könyvvizsgálói Kamara szakmai továbbképzési szabályzatának VII. fejezet (3) pontja alapján „A speciális minősítéssel rendelkező könyvvizsgálóknak a speciális továbbképzésen évente minősítésenként 2, de legfeljebb összesen 4 kreditpontot kell szerezniük”. [↑](#footnote-ref-1)